b'\n_START_ARTICLE_\nHoomstock\n_START_PARAGRAPH_\nHoomstock je humanitarni rock festival kojeg Humska udruga mladih, organizira se u Humu na Sutli od 2006. godine. Cilj festivala je promovirati kvalitetnu rock glazbu i jednog dana izrasti u velik regionalni doga\xc4\x91aj, a uz to sav prikupljeni novac donirati nekoj mladoj osobi iz regije kojoj je novac neophodan. Dosad su prikupljenim sredstvima pla\xc4\x87ali operaciju kuka, lasersku operaciju o\xc4\x8diju, poseban inhalator za oboljele od cisti\xc4\x8dne fibroze, opremu za u\xc4\x8dionicu djece s posebnim potrebama, i sl._NEWLINE_Od 2011. u sklopu festivala odr\xc5\xbeava se i DemoFest koji priliku daje autorskim sastavima za promoviranje nove rock glazbe._NEWLINE_Festival tradicionalno okuplja vi\xc5\xa1e od 1000 poklonika rocka, a broj posjetitelja iz godine u godinu raste. Tako\xc4\x91er, regionalni moto klubovi tako\xc4\x91er sudjeluju na ovom festivalu._NEWLINE_Hoomstock se prve dvije godine godine odr\xc5\xbeavao u lokalnoj kino dvorani, no od 2008. godine Hoomstock se odr\xc5\xbeava na otvorenom, na igrali\xc5\xa1tu osnovne \xc5\xa1kole.'